
Naslov: V Posavju dva nova vrtca
Napoved za voditelja:

V Posavju se lahko letos pohvalijo, da so pridobili dva nova vrtca. V Brežicah so starega porušili in zgradili povsem novega, veliko večjega in sodobnega, katerega gradnja je stala 5,6 milijona evrov. Z novim prizidkom vrtca in obnovljenimi prostori starega pa se lahko pohvalijo tudi v Kostanjevici nas Krki, kjer so za nove pridobitve namenili 1,5 milijona evrov.
T- Iz Kostanjevice in Brežic GORAN ROVAN /

X- Snemalec in montažer Tomi Naglič /

Z obnovo starega in dogradnjo precej večjega novega vrtca so v kostanjeviški osnovni šoli rešili prostorsko stisko in omogočili boljše pogoje za delo in počutje otrok. 
T- MELITA SKUŠEK /
X- ravnateljica OŠ Jožeta Gorjupa Kostanjevica na Krki /

»Pridobili smo sedem novih igralnic za otroke, večnamenski prostor, ki bo namenjen tudi športnim dejavnostim, zbornico, pralnico in tudi vse ostale prostore, ki jih potrebuje en sodobni objekt za predšolsko vzgojo.«
Nad novim vrtcem, ki se je zdaj poimenoval Plavček, pa je navdušena tudi prva vzgojiteljica v tem kraju, ki je z delom začela leta 1956. Takrat je bilo 30 otrok, danes jih je več kot 100.

T- BREDA STREL /
X- prva vzgojiteljica v Kostanjevici /

»Ni primerjave. Smo imeli eno sobo v šoli, prosim, stranišče je bilo na štrbunk, bla sem pa popolnoma sama, brez varuške, brez vsega, ne.«
V Brežicah so z novim vrtcem Mavrica združili kar 20 oddelkov na eni lokaciji, še vedno pa bodo imeli tri dislocirane oddelke. V vseh je zdaj več kot 400 otrok.
T- SILVIJA JELEN /
X- ravnateljica vrtca Mavrica Brežice /

»Pridobitev so prostori, nove igralnice, novi skupni prostori, ki so bistveno večji kot so bili prej in nudijo možnosti za več druženja med skupinami.«
Tudi malčki so z novimi prostori zelo zadovoljni.
T- LARA /
»Ta nov vrtec je lepši kot stari? Ja. Zakaj je lepši? Ko spimo, pa ko se igramo.«
T- ŽIGA /

»Pa gledamo knigice, pa tko naprej, pa igramo se živali. Je lepo zdej v novem vrtcu? Ja.«
T- ŠPELA /
»Na strehi smo se igrali in igrišče mamo, pa telovadnico.«
T- SARA /
»Pa gremo se ven na novo igrišče igrat, pa telovadnico, ko plezamo po plezalni steni.«
Z novimi pridobitvami je poskrbljeno tudi za večjo varnost otrok, ki imajo tako res prave pogoje za vzgojo.

